Հավելված

ՀՀ կառավարության 2024 թվականի

-ի N -Ն որոշման

**ԳԵՐՆՈՐՄԱՏԻՎԱՅԻՆ ՋՐԱՊԱՀԱՆՋԱՐԿ ՈՒՆԵՑՈՂ ՀԱՄԱՅՆՔՆԵՐՈՒՄ ԻՐԱԿԱՆԱՑՎԵԼԻՔ ԱՆՀՐԱԺԵՇՏ ՄԻՋՈՑԱՌՈՒՄՆԵՐԻ ԾՐԱԳԻՐԸ**

|  |  |  |  |  |  |  |
| --- | --- | --- | --- | --- | --- | --- |
| Հ.հ | **Միջոցառման անվանումը** | **Միջոցառման նպատակը** | **Ակնկալվող արդյունքը** | **Կատարողները** | **Ժամկետը** | **Ֆինանսա-վորման աղբյուրը** |
| 1 | Ոռոգման ենթակառուցվա-ծքների ապահովում | Ոռոգման արդիական համակարգերի ներդրման և արդյունավետ շահագործման ապահովում | Կայուն ջրամատակարարման և ոռոգման ջրի մշտական հասանելիության ապահվում | ՀՀ տարածքային կառավարման և ենթակառուցվա-ծքների նախարարություն, | 2027 թվականի առաջին եռամսյակ | ՀՀ պետական բյուջե |
| 2 | Այլընտրանքային էլեկտրաէներգիայի աղբյուրների հնարավորությունների ապահովում | Կաթիլային և անձրևացման համակարգերի գործարկման համար անհրաժեշտ էլեկտրաէներգիայի հասանելիության ապահովում | Արևային էներգիայի օգտագործման շնորհիվ հնարավոր կլինի մատչելի սակագնով ապահովել էլեկտրասնուցման կետերից մեծ հեռավորությունների վրա գտնվող տարածքների էլեկտրամատակարա-րումը | ՀՀ տարածքային կառավարման և ենթակառուցվածքների նախարարություն,ՀՀ շրջակա միջավայրի նախարարություն, | 2027 թվականի առաջին եռամսյակ | Օրենքով չարգելված այլ աղբյուրներ |
| 3 | Արդիական ոռոգման համակարգերի ներդրման հնարավորության ապահովում  | Ոռոգման ջրախնայողական եղանակների կիրառության հնարավորության ապահովում | Ոռոգման կաթիլային և անձրևացման եղանակների կիրառության շնորհիվ ոռոգման ջրի ավելի քան 50 տոկոս խնայողություն,ոռոգման աշխատանքների վրա կատարվող ծախսերի էական կրճատում, գյուղատնտեսական մշակաբույսերի բերքատվության բարձրացում 25-30 տոկոսով | ՀՀ Արարատի, Արմավիրի, Արագածոտնի, Կոտայքի մարզպետարաններ,ՀՀ էկոնոմիկայի նախարարություն | 2027 թվականի երկրորդ եռամսյակ | ՀՀ պետական բյուջե |
| 4 | Մշակաբույսերի տեսակային կազմի, ռեսուրսախնայող տեխնոլոգիաների սահմանում՝ համապատասխան առկա գյուղատնտեսական տեխնիկայի  | Բարձր ավելացված արժեք ապահովող մշակաբույսերի տարածքների ընդարձակում, սպառման մեծ պահանջարկ վայելող և արտահանման ներուժ ունեցող պտուղբանջարեղենի արտադրության ծավալների ավելացում, հողերի մշակության վրա կատարվող ծախսերի կրճատում, օգտագործվող ռեսուրսների խնայողություն։ | Կավելանա ցածրաճ պատվաստակալների վրա պատվաստված կորիզավոր պտղատեսակների և խաղողի գինեմետ սորտերի այգիների տարածքները, մշակության մեջ կներգրավվեն բանջարաբոստանային և հատիկաընդեղեն մշակաբույսերի բարձրարժեք տեսակներն ու սորտերը։ Անվար ցանքի տեխնոլոգիայի կիրառության շնորհիվ զգալիորեն կկրճատվեն հողի մակերևույթից ջրի անարդյունավետ կորուստները, մշակության ծախսերը։Մշակաբույսերի ընտրությունը կատարելիս հաշվի կառնվի նաև համապատասխան գյուղատնտեսական տեխնիկայի և գործիքների հասանելիությունը։ | ՀՀ Արարատի, Արմավիրի, Արագածոտնի, Կոտայքի մարզպետարաններ,ՀՀ էկոնոմիկայի նախարարություն,Հայաստանի ազգային ագրարային համալսարան | 2027 թվականի երկրորդ եռամսյակ | Օրենքով չարգելված այլ աղբյուրներ |
| 5 | Փորձացուցադրական տեղամասերի ստեղծում | Արարատի, Արմավիրի, Արագածոտնի և Կոտայքի մարզերի գերնորմատիվային ջրապահանջարկ ունեցող համայնքներում արդիական տեխնոլոգիաներով հագեցված մեկական փորձացուցադրական տեղամասերի ստեղծում։  | Գերնորմատիվային ջրապահանջարկ ունեցող 4 համայնքներում (յուրաքանչյուր մարզում մեկական համայնք) կհիմնադրվի կաթիլային կամ անձրևացման եղանակով ոռոգվող, մշակաբույսերի մշակության բարձր ագրոտեխնիկայի կիրառությամբ փորձացուցադրական տեղամասեր։ | ՀՀ Արարատի, Արմավիրի, Արագածոտնի, Կոտայքի մարզպետարաններ,ՀՀ էկոնոմիկայի նախարարություն, | 2027 թվականի երկրորդ եռամսյակ | Օրենքով չարգելված այլ աղբյուրներ |
| 6 | Դաշտային ուսուցումների կազմակերպում և մասնագիտական խորհրդատվության ապահովում | Մարզի գերնորմատիվային ջրապահանջարկ ունեցող համայնքների հողօգտագործողների համար գործնական դասընթացների կազմակերպում, մշակաբույսերի մշակության և ոռոգման արդիական տեխնոլոգիաների հետ ծանոթացում։ | Հնարավորություն կընձեռնվի գերնորմատիվային ջրապահանջարկ ունեցող հողերի արդյունավետ օգտագործման և բարձր եկամտաբերության ապահովման լավագույն փորձի ուսումնասիրության և ընդօրինակման համար։ Պարբերաբար կլուսաբանվի հողերի մելիորատիվ վիճակի բարելավման, բերրիության բարձրացման, արդյունավետ ոռոգման, մշակաբույսերի տեսակների և սորտերի ընտրության, կիրառվող ագրոտեխնիկական միջոցառումների ընթացքը։ Կոնկրետ օրինակներով հողօգտագործողներին կտրամադրվի մասնագիտական խորհրդատվություն։ | ՀՀ Արարատի, Արմավիրի, Արագածոտնի, Կոտայքի մարզպետարաններ,ՀՀ էկոնոմիկայի նախարարություն,Հայաստանի ազգային ագրարային համալսարան | 2027 թվականի երկրորդ եռամսյակ | Օրենքով չարգելված այլ աղբյուրներ |